钦定古今图书集成/理学汇编/学行典/第131卷 > 诗经 > 《思齐》
## 钦定古今图书集成/理学汇编/学行典/第131卷 > 诗经 > 《思齐》

雝雝在宫，肃肃在庙。“不显亦临，无射亦保。”

〈大全〉丰城朱氏曰：“雝雝，和之至也，所以为治人之本也。肃肃，敬之至也，所以为事神之本也。‘《不显》’自其在己者言之，亦临则指其在神者而言也。‘《无射》’自其在人者言之，亦保则指其在己者而言也。己之所处虽在于幽独，而心之戒惧则常若有临之者；人之于我虽无所厌射，而心之操存则常若有所守焉，所以为纯，亦”不已之实也。